ՀԻՄՆԱՎՈՐՈՒՄ
[bookmark: _Hlk44354799] «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ


[bookmark: _Hlk232415427][bookmark: _Hlk233991029][bookmark: _Hlk44359539]1. Անհրաժեշտությունը։ «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու Կառավարության որոշման նախագծի (այսուհետ՝ Նախագիծ) ընդունումը պայմանավորված է ՀՀ կառավարության 2019 թվականի մարտի 19-ի N 361-Լ որոշմամբ հաստատված «Հայաստանի Հանրապետությունում խաղողի, ժամանակակից տեխնոլոգիաներով մշակվող ինտենսիվ պտղատու այգիների և հատապտղանոցների հիմնման համար պետական աջակցության» միջոցառման շրջանակում  2026 թվականի հունիսի 13-ի թիվ ԵԴ2/9467/02/24 Երևան քաղաքի առաջին ատյանի ընդհանուր իրավասության քաղաքացիական դատարանի (այսուհետ՝ Դատարան) վճռի հիման վրա առաջացող պարտավորությունների կատարումն ապահովելու անհրաժեշտությամբ:
2. Ընթացիկ իրավիճակը և խնդիրները։ 
[bookmark: _Hlk232528900]1187-12009 «Հայաստանի Հանրապետությունում խաղողի, ժամանակակից տեխնոլոգիաներով մշակվող ինտենսիվ պտղատու այգիների և հատապտղանոցների հիմնման համար պետական աջակցություն» միջոցառմամբ նախատեսված է 0,5 հա և ավելի այգեհիմնում իրականացրած շահառուներին տրամադրել կատարված ծախսերի մասնակի փոխհատուցում։
Մասնավորապես, 2024 թվականին ««Արագած» գինու-կոնյակի գործարան» ՍՊԸ-ն (այսուհետ՝ Ընկերություն) դիմել է ՀՀ էկոնոմիկայի նախարարություն միջոցառման շրջանակում կատարված ծախսերի դիմաց մասնակի փոխհատուցում ստանալու նպատակով։ Ընկերությունը միջոցառման շրջանակում կատարել է  8,596082  հա խաղողի այգեհիմնում և  2024 թվականի հունիսի 19-ին «Գյուղատնտեսական ծառայությունների կենտրոն» ՊՈԱԿ-ի կողմից իրականացված ավարտական մոնիթորինգի արդյունքում, կազմվել է դրական եզրակացությամբ արձանագրություն։ 
Սակայն, պայմանագրի ստորագրման փուլում Ընկերությունը, հրաժարվել է ստորագրել պայմանագիրը՝ անհամաձայնություն հայտնելով պայմանագրի  10-րդ կետի 2-րդ ենթակետի վերաբերյալ, համաձայն որի՝ պայմանագիրը հիմք է հանդիսանում 5 տարի ժամկետով «Գույքի նկատմամբ իրավունքների պետական գրանցման մասին» ՀՀ օրենքի 10-րդ հոդվածի 1-ին մասի 4-րդ կետով գույքի նկատմամբ օտարման սահմանափակում կիրառելու համար, ինչի արդյունքում պայմանագրի ստորագրման ընթացքը կասեցվել է։
Միջոցառման իրականացման ժամկետի ավարտով պայմանավորված, 2025 թվականից բյուջետային միջոցներ տվյալ միջոցառման շրջանակում չեն պլանավորվել, սակայն 2026 թվականի հունիսի 13-ի թիվ ԵԴ2/9467/02/24 Դատարանի վճռի համաձայն՝ վերջինս բավարարել է Ընկերության հայցը և վճռել՝  հարկադրել ՀՀ էկոնոմիկայի  նախարարությանը Ընկերության հետ «Պետական աջակցություն տրամադրելու մասին» պայմանագիր կնքելու՝ համաձայն հայցադիմումին կից ներկայացված պայմանագրի նախագծի (կցվում է)։ Միաժամանակ, հարկ է նշել, որ սույն գործով դատական ակտը բողոքարկվել է, այդ թվում՝ վճռաբեկության կարգով, և արդյունքում մտել է օրինական ուժի մեջ։
Վերոնշյալ հանգամանքներով պայմանավորված՝ Ընկերությանը փոխհատուցում տրամադրելու նպատակով անհրաժեշտ է 1022-12010 միջոցառումից 28,796,875 ՀՀ դրամ վերաբաշխման միջոցով հատկացնել 1187-12009 միջոցառմանը՝ արդյունքային ցուցանիշ սահմանելով 8,596082 հա։ 
3. Կարգավորման նպատակը և բնույթը։ Նախագծի նպատակն է ՀՀ էկոնոմիկայի նախարարության համակարգմամբ իրականացվող 1187-12009  միջոցառման ֆինանսավորումը: 
4. Նախագծի մշակման գործընթացում ներգրավված ինստիտուտները և անձինք։ Նախագիծը մշակվել է ՀՀ Էկոնոմիկայի նախարարության կողմից: Նախագծի մշակմանն այլ ինստիտուտներ և անձինք չեն մասնակցել: 
5. Ակնկալվող արդյունքը։ 
Նախագծի ընդունման արդյունքում մասնակի կփոխհատուցվեն տնտեսավարողի կողմից հիմնված այգու համար կատարված ծախսերը։ 
Նախագծի ընդունման արդյունքում կապահովվի ՀՀ կառավարության կողմից հաստատված միջոցառման ֆինանսավորումը։
6. ՀՀ պետական բյուջեում ծախսերի և եկամուտների փոփոխությունները
Նախագծի ընդունումն այլ օրենքների ընդունման անհրաժեշտություն չի առաջացնում, ինչպես նաև այլ իրավական ակտերում փոփոխություններ և (կամ) լրացումներ կատարելու անհրաժեշտություն չի առաջացնում։
««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու ՀՀ կառավարության որոշման նախագծի ընդունման արդյունքում Հայաստանի Հանրապետության պետական բյուջեի եկամուտներում և ծախսերում փոփոխություններ չեն առաջանում:  
Միաժամանակ հայտնում ենք, որ նվազեցվող միջոցառման մասով ֆինանսական միջոցների վերականգնման անհրաժեշտությունը ընթացիկ տարվա բյուջեով բացակայում է:
7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թվականների ծրագիր, ոլորտային և/կամ այլ ռազմավարություններ - Սույն որոշման նախագիծը բխում է Կառավարության 2021 թվականի նոյեմբերի 18-ի N 1902-Լ որոշումով հաստատված Հայաստանի Հանրապետության կառավարության 2021-2026 թվականների գործունեության միջոցառումների ծրագրի Էկոնոմիկայի նախարարության բաժնի 9.2-րդ միջոցառման  «Յուրաքանչյուր տարի առնվազն 1000 հա ինտենսիվ այգիների հիմնում» ակնկալվող արդյունքից։
